সংবিধানের বর্ণিত ধারায় সুস্পষ্টভাবে বলা হয়েছে কর্মচ্যুতি বা অবসর গ্রহণের পর বিচারকরা ‘কার্য করিবেন না’। এতে প্রমাণ হয় অবসরপ্রাপ্ত সংবিধানসম্পন্নভাবে বিচারসংক্রান্ত কোনো কাজই করতে পারবেন না। পক্ষান্তরে অবসর গ্রহণের পর রায় লেখা যাবে সংবিধানে তো এমন সুস্পষ্ট বিধান নেই-ই, এমনকি আকারে ইঙ্গিতেও এমন কথা কোথাও বলা হয়নি। তাই যারা বলছেন অবসরে যাওয়ার পর রায় না লেখার ব্যাপারে সংবিধান একেবারে নীরব, তাদের কথা তো ধোপে টেকে না।